Dragi moji šestaši,

Nakon kratkih, ali slatkih praznika evo nas ponovno u virtualnim učionicama. Ovaj tjedan, nakon Općih obilježja Amerike, prelazimo na države Angloamerike, SAD i Kanadu. Prvi sat obraditi ćemo SAD, a nastavne materijale za drugi sat staviti ću vam u četvrtak. Od danas ću materijale stavljati na web stranicu i u Teamse u kanal Geografija po rasporedu.

6 e i f – 1. sat u tjednu 14.4.-17.4.

SAD

Na kraju ove nastavne jedinice moći ćete:

● objasniti i na karti Sjeverne Amerike pokazati geografski smještaj i položaj SAD-a

● izdvojiti prirodne i društvene preduvjete gospodarskog razvoja SAD

● objasniti gospodarski razvoj i utjecaj SAD-a na svjetsko tržište

● izdvojiti industrijska i poljoprivredna područja

● razvijati vještinu snalaženje na različitim kartama kao i analiziranje tematskih karata

Za uvod pogledajte video prilog na stranici: <https://www.youtube.com/watch?v=ZTatu0SytNw>

**Radni listić:** *(Napišite u bilježnicu naslov)*

**SJEDINJENE AMERIČKE DRŽAVE (SAD ili USA)**

*Otvorite udžbenik na 144. str. ,“SJEDINJENE AMERIČKE DRŽAVE“*

*Otvorite atlas na 29. strani „SJEDINJENE AMERIČKE DRŽAVE“*

*Pogledajte video prilog* <https://www.youtube.com/watch?v=sCMcqNGjS4E&t=511s> *ili pročitajte tekst u udžbeniku od 144. do 148. stranice.* ***Ne pišite plan ploče iz video priloga*** *nego kad pogledate video prilog ili pročitate tekst u udžbeniku riješite radni listić koji možete prilijepiti ili prepisati u bilježnicu, uglavnom u bilježnici* ***mora biti!****,*

- SAD je **savezna država** (50 država + savezno područje glavnog grada)

- po broju stanovnika (više od 320 milijuna) i površini **treća zemlja svijeta**

- povoljan položaj između dvaju oceana \_\_\_\_\_\_\_\_\_\_\_i \_\_\_\_\_\_\_\_\_\_\_\_

- smještaj najvećim dijelom u sjevernom umjerenom pojasu

**SAD- gospodarska, politička i vojna velesila svijeta**

**Gospodarstvo:**

- **temelji gospodarskog razvoja:**

- velika prirodna bogatstva

- golemi, slabo naseljeni prostor u prošlosti

- nije bilo razaranja zbog ratova kao u Starom svijetu

- **suvremena poljoprivreda:**

- mali udio zaposlenih (3%), a visoki prinosi

- sustav poljoprivrednih pojasa **beltova** – uzgaja se kultura koja najbolje uspijeva (pojas pšenice, pojas kukuruza, pojas duhana, pojas pamuka) *Analizirajte prostorni raspored beltova na slici u udžbeniku str. 145.*

- **industrija :**

- industrija se temeljila se na rudnom bogatstvu, obilju vodne snage i povoljnom položaju

**Sjeveroistok** je regija u kojoj se gospodarstvo najprije počelo razvijati, ovdje su nastali i prvi gradovi, a poticaj industrijskom razvoju bila su ležišta kamenog ugljena u gorju Appalachian te željezna ruda i pamuk na jugu

- automobilska, elektronička, petrokemijska

- **Zapad** (California)- elektronička industrija- **Silicijska dolina**- HI-TECH industrija)

-filmska industrija –Hollywood

**c) Najvažnije su uslužne djelatnosti:** suvremeni promet, bankarstvo, trgovina, burze, turizam

**Nacionalni parkovi:** (1872. proglašen prvi nacionalni park) – **Yellowstone**; **Grand Canyon** na klisurama rijeke Colorado; **Death Valley** – pustinjska depresija, Disneyland, Las Vegas, Los Angeles-Hollywood, New York

*Na sljedećoj Internet poveznici pogledaj kratak video o dva nacionalna parka u SAD-u.*

<https://www.youtube.com/watch?v=3PoIFwdSRN8>

**Gradovi:** *Potražite navedene gradove u atlasu ! Možete si pomoći i aplikacijom Google maps na način da u tražilicu napišete ime grada. Dobit ćete plan grada, a možete i uključiti opciju satelit. Ako želite možete i virtualno prošetati po gradovima na način da povućete malog čovječuljka iz donjeg desnog kuta na kartu☺:*

Washington- glavni grad

- BOWASH (gradsko područje od Bostona do Washingtona), Pittsburg, Detroit, New York, Chicago, San Francisco,Los Angeles, Houston- središte svemirskih istraživanja – NASA, medicina, New Orleans- grad jazza, Dallas, Miami Beach

To je za danas sve, lijepo vas pozdravljam do četvrtka ☺

Učiteljica Snježana Horvatić